cyanic-selkie/wikianc huggingface dataset:
Ένωση Εβραϊκών Βιβλιοθηκών
Η Ένωση Eβραϊκών Βιβλιοθηκών(αγγλ. Association of Jewish Libraries - AJL) ιδρύθηκε το 1966 στο Νιου Τζέρσεϊ (αγγλ.New Jersey) και εργάζεται για την προώθηση της πληροφόρησης σχετικά με τον Ιουδαϊσμό. Πρόκειται για έναν οργανισμό, ο οποίος προέκυψε από τη συγχώνευση της Ένωσης Εβραϊκών Βιβλιοθηκών (Jewish Library Association) με την Ένωση Εβραίων Βιβλιοθηκονόμων (Jewish Librarians Association).
Διοίκηση
Η AJL διευθύνεται από το Συμβούλιο (Council), το οποίο είναι υπεύθυνο για την ορθή λειτουργία της ένωσης και απαρτίζεται από την Εκτελεστική Επιτροπή (Executive Board), τους Προέδρους όλων των Επιτροπών (Chairpersons of all Committees), τους Συντάκτες του Περιοδικού και του Ενημερωτικό Φυλλαδίου της AJL (Editors of «Judaica Librarianship» and the «AJL Newsletter»), τον Υπεύθυνο της Ιστοσελίδας (Webmaster) και τον Συντονιστή της Διαδικτυακής Λίστας Συζητήσεων «Hasafran» (Coordinator of Hasafran). Η Εκτελεστική Επιτροπή διαχειρίζεται τις εσωτερικές υποθέσεις της ένωσης. Επιπλέον, η AJL διαθέτει το Τμήμα Ερευνητικών Βιβλιοθηκών, Αρχείων και Ειδικών Συλλογών - RAS (Research Libraries, Archives, and Special Collections) και το Τμήμα για Σχολεία, Συναγωγές και Κέντρα - SSC (Schools, Synagogues, and Centers).
Σκοπός
Βασική επιδίωξη της AJL αποτελεί η ενίσχυση των βιβλιοθηκών με αντικείμενο τον Ιουδαϊσμό, για την επίτευξη της οποίας θέτει επιμέρους στόχους, που δηλώνονται στην επίσημη ιστοσελίδα του οργανισμού και είναι οι εξής:
Μέλη
Η AJL καλύπτει όλα τα παραρτήματα του Ιουδαϊσμού, περιλαμβάνοντας στα μέλη της Βιβλιοθήκες και το προσωπικό τους, καθώς και υποστηρικτές των βιβλιοθηκών. Τα μέλη αντιπροσωπεύουν τη Βόρεια Αμερική, την Ολλανδία, την Ελβετία, το Ηνωμένο Βασίλειο, την Ιταλία, την Κίνα, το Ισραήλ, τη Νότια Αφρική και την Τσέχικη Δημοκρατία. Ιδρύματα και μεμονωμένα άτομα, που επιθυμούν να συμβάλλουν στην επίτευξη των στόχων της ένωσης μπορούν να ενταχθούν σε κάποια από τις διαθέσιμες κατηγορίες μελών :
Η AJL αποδίδει στα μέλη που έχουν συνεισφέρει σε σημαντικό βαθμό στην υλοποίηση των στόχων της, την ιδιότητα «Επίτιμα Δια Βίου Μέλη» (Honorary life membership).
Δράση
Η AJL προωθεί την εβραϊκή ιστορία και τον πολιτισμό μέσω της διευκόλυνσης της πρόσβασης στην πληροφόρηση σχετικά με τον Ιουδαϊσμό και το Ισραήλ. Η AJL μέσα από το σύνολο των δραστηριοτήτων της επιδιώκει να συμβάλλει στην αναβάθμιση των Εβραϊκών βιβλιοθηκών και την ενίσχυση της Βιβλιοθηκονομίας με αντικείμενο τον Ιουδαϊσμό. Συγκεκριμένα παρέχει στα μέλη της εκπαιδευτικές ευκαιρίες και ευκαιρίες δικτύωσης, καθοδήγηση κατά την επαγγελματική τους πορεία και προϊόντα και υπηρεσίες που συμβάλλουν στην προσωπική και επαγγελματική τους ευημερία. Επιπλέον, παρέχει οικονομική ενίσχυση υπό τη μορφή υποτροφιών και απονέμει τιμητικές βραβεύσεις για την σημαντική συνεισφορά στο επάγγελμα της Βιβλιοθηκονομίας. Παράλληλα, δραστηριοποιείται στο χώρο των εκδόσεων δημοσιεύοντας ενημερωτικό υλικό σχετικό με το χώρο των Εβραϊκών βιβλιοθηκών, το οποίο παρέχει στα μέλη της πληροφόρηση για ποικίλα θέματα του χώρου. Σημαντικές εκδόσεις της AJL αποτελούν το επιστημονικό περιοδικό "Judaica Librarianship", το οποίο δημοσιεύεται σε ετήσια συχνότητα και πραγματεύεται θέματα σχετικά με τον Ιουδαϊσμό και τις Εβραϊκές βιβλιοθήκες και το ενημερωτικό δελτίο με τίλο "AJL Newsletter" , το οποίο πλέον διατίθεται ηλεκτρονικά σε δύο ξεχωριστές δημοσιεύσεις.Τ έλος, αναπτύσσει συνεργατικές σχέσεις με συναφείς ενώσεις και οργανισμούς και διατηρεί δεσμούς με σημαντικά ιδρύματα, προκειμένου να υλοποιήσει τους στόχους της και να προωθήσει την ανάπτυξη και συντήρηση ιουδαϊκών συλλογών σε ιδρύματα κάθε τύπου.
Εξωτερικοί Σύνδεσμοι
Κατηγορία:Εβραϊκές εκπαιδευτικές οργανώσεις
Νιβάβε
Το νησί Νιβάβε (πορτογαλικά: Nivave) είναι ένα νησί του Aρχιπελάγους Κιρίμπα της Μοζαμβίκης.
Γεωγραφία
Το Φιό ανήκει στην Επαρχία Κάμπο Ντελγκάντο, στη Συνοικία Ίμπο, τη μικρότερη συνοικία της Κάμπο Ντελγκάντο. Βρίσκεται βορειοδυτικά της Μοζαμβίκης και κεντρο-δυτικά της Κάμπο Ντελγκάντο
Μάνη Έβρου
Η Μάνη, είναι πεδινό χωριό της περιφερειακής ενότητας Έβρου σε υψόμετρο 70 με 90 μέτρων από την επιφάνεια της θάλασσας.
Εκπαίδευση
Ιστορία του σχολείου
Όπως είναι γνωστό από την ιστορία, ολόκληρη η Δυτική Θράκη, μαζί μ'αυτή και η ακριτική περιοχή της περιφέρειας Διδυμοτείχου που βρίσκεται και η Μάνη, δεν είχε πάρα μόνο 75 χρόνια ανεξαρτησίας από τον Τουρκικό ζυγό. Όπως και σ'ολη την Ελλάδα έτσι και εδώ, σ'όλο τον καιρό της δουλειάς, επικράτησε το σκοτάδι αμάθειας και αγραμματοσύνης.
Το Πατριαρχείο της Κωνσταντινουπόλεως, οι Μητροπόλεις και πολύ περισσότερο οι ενορίες δεν είχαν την οικονομική ευχέρεια να ιδρύσουν και να οργανώσουν σχολεία για τη μόρφωση των παιδιών.
Παναθηναϊκός (σκοποβολή)
Το τμήμα σκοποβολής του Παναθηναϊκού ιδρύθηκε το 1928 ή το 1929 και είναι ένα από τα εν ενεργεία και πιο πετυχημένα τμήματα του Παναθηναϊκού Αθλητικού Ομίλου με μεγάλη παράδοση σκοπευτών. Η έδρα της ομάδας βρίσκεται στο Γήπεδο Απόστολος Νικολαΐδης.
Μάνη Έβρου
Εκπαίδευση
Στην Ελεύθερη Ελλάδα το έτος 1830 λειτουργούσαν 71 σχολεία και από το 1833 άρχισαν να παίρνονται σοβαρότερα μέτρα για την παιδεία, ενώ μόλις στα 1888 άρχισε η λειτουργία του σχολείου σαν φροντιστήριο.
Τα ιστορικά στοιχεία που αναφέρονται παρακάτω είναι πληροφορίες των χωρικών, που διασώθηκαν από στόμα σε στόμα αφού το πέρασμα του χρόνου εξαφάνισε κάθε γραπτή μαρτυρία σχετική με την ύπαρξη και την όλη δράση του σχολείου στα χρόνια της Τουρκοκρατίας. Έτσι κατά τον Γκιντίδη Χαράλαμπο, ο οποίος ως μαθητής αλλά και ως δάσκαλος κατά καιρούς έζησε την τότε σχολική ζωή, η ιστορία του σχολείου περιγράφεται ως εξής:
Τα πρώτα στοιχεία γραφής και ανάγνωσης έδωσε ο γραμματοδιδάσκαλος Μεγκάρδιος από το έτος 1888 ως το 1892. Το σχολείο στεγαζόταν σε εκκλησιαστικό οίκημα με μία αίθουσα διδασκαλίας που χτίστηκε για αυτό το σκοπό με χρήματα του εκκλησιαστικού ταμείου. Λειτούργησε ως μονοθέσιο και η φοίτηση φοίτηση σε αυτό ήταν προαιρετική. Δε συγκέντρωνε πολλούς μαθητές γιατί ο δάσκαλος πληρωνόταν από τους γονείς των μαθητών που οι περισσότεροι δεν είχαν τη δυνατότητα να τον πληρώσουν για να μάθουν τα παιδιά τους γράμματα λέγοντας δε παιδιά εννοούμε μόνο τα αγόρια γιατί τα κορίτσια ήταν εντελώς ξένα με το σχολείο.
Παναθηναϊκός (σκοποβολή)
1935-1960
Το 1938, ο Αθανάσιος Αραβοσιτάς αναδεικνύεται Βαλκανιονίκης στο Τυφέκιο Ακριβείας. Την περίοδο 1935-1947 ο Γιώργος Βήχος κατέκτησε 5 μετάλλια στο Παγκόσμιο Πρωτάθλημα (2 ασημένια και 3 χάλκινα). Το 1947 ο Κώστας Μυλωνάς αγωνίζεται στο Παγκόσμιο πρωτάθλημα σκοποβολής στη Στοκχόλμη και κατακτά 3 ασημένια και 1 χάλκινο μετάλλιο. Σε ομαδικό επίπεδο ο ΠΑΟ κατέκτησε ένα πρωτάθλημα Πολεμικού Όπλου το 1948 και τα Διασυλλογικά Πρωταθλήματα το 1957 και 1965. Έως το 1960 ο ΠΑΟ τερμάτιζε στη δεύτερη θέση στη γενική κατάταξη του Πανελληνίου Πρωταθλήματος, εκτός το 1958 που μοιράστηκε την πρωτιά με την Σχολή Ευελπίδων.
Μάνη Έβρου
Εκπαίδευση
Τα διδασκόμενα σε αυτό μαθήματα ήταν το αβάκιο, το ψαλτήρι και το οκτάηχο. Το περιεχόμενο των αναγνωσμάτων αυτών το μάθαιναν πρώτα από μνήμης οι μαθητές με τη συχνή επανάληψη του δασκάλου, κι ύστερα προχωρούσαν στη συνειδητή ανάγνωση των λέξεων και των φθόγγων. Στην ώρα της ωδικής έψελναν εκκλησιαστικά τροπάρια και σπάνια έλεγαν και από κανένα τραγούδι εθνικού περιεχομένου. Αριθμητική, φυσιογνωστικά και τεχνικά μαθήματα δεν διδάσκονταν.
Στην εποχή του δημοδιδάσκαλου Μπαλκουρανίδη το 1901, η κατάσταση στο σχολείο άλλαξε ριζικά. Είχε αρχίσει από καιρό να διδάσκει γραμματική και ορθογραφία καθώς και τις τέσσερις πράξεις των ακεραίων αριθμών. Το έτος αυτό οι γονείς των μαθητών απαλλάχτηκαν από την φροντίδα της πληρωμής του δασκάλου γιατί την ανέλαβε η εκκλησία.
Παναθηναϊκός (σκοποβολή)
1980-1995
Ο Παναθηναϊκός κατέκτησε και πάλι το Πανελλήνιο Πρωτάθλημα μετά από αρκετά χρόνια το 1982. Πρωταγωνιστές ήταν 28 σκοπευτές που τίμησαν το τριφύλλι κάνοντας ό,τι μπορούσαν για να φτάσουν τον Παναθηναϊκό εκεί που του αξίζει. Ο Γιώργος Μαρμαρίδης δικαιωματικά ξεκινάει τη λίστα των 28 πρωταθλητών Ελλάδος για το 1982. Ακολουθούν οι, Χρήστος Παρτσαλίδης, Μάξιμος Κοκκινίδης, Δημήτριος Κοκκινάκης, Ιγνάτιος Ψυλλάκης, Διονύσης Λιβέρης, Μαιρη Λουκοπουλου, Θοδωρης Λουκοπουλος, Αλεξανδρος Λουκοπουλος, Πολυχρονης Λαγιος, Σουλα Λαγιου, Νίκος Βλαχόπουλος, Νίκος Φωστηρόπουλος, Δήμητρα Γαλάνη-Βαΐτση, Ξένια Ευαγγελινού, Ανδρέας Δημουλάς. Δημήτηρης Παπαγεωργίου. Νανά Μπάλτα, Ντίνος Συρράκος, Λένα Χαλυβοπούλου, Σύλλα Κλειδή, Ελένη Γαλατιανού, Νίκος Γαλατιανός, Άρης Θαμβόπουλος, Κώστας Τζουμάκας, Νίτσα Μεζίνη, Ανδρέας Ζέρβας και τέλος η Νότα Κλέντρου.
Μάνη Έβρου
Εκπαίδευση
Το γεγονός αυτό έγινε αιτία να συγκεντρωθούν πολλά παιδιά στο σχολείο, οπότε ο δάσκαλος Μπαλκουρανίδης χώρισε τους μαθητές ανάλογα με την ηλικία και τις γραμματικές τους γνώσεις σε τάξεις. Στην αρχή μόνο οι τέσσερις τάξεις Α', Β', Γ', Δ' είχαν μαθητές.
Παναθηναϊκός (σκοποβολή)
1980-1995
Ακολούθησαν 5 ακόμα Πανελλήνια Πρωταθλήματα (1983, 1984, 1989, 1990, 1991). Ο Ιγνάτιος Ψυλλάκης έγινε ο τρίτος σκοπευτής του Παναθηναϊκού που συμμετείχε σε Ολυμπιάδα το 1984 στο Λος Άντζελες.
Μάνη Έβρου
Εκπαίδευση
Το δεύτερο χρόνο αυξήθηκαν οι μαθητές με αποτέλεσμα να μη χωράνε πλέον στο διδακτήριο αλλά ούτε και ένας δάσκαλος να είναι αρκετός για να διδάξει. Η εκκλησία που έχει πια ολόκληρη περιουσία στα χέρια της φρόντισε και πάλι για το σχολείο. Το σχολικό έτος 1902-1903 χτίζει δεύτερη αίθουσα και παίρνει δεύτερο δάσκαλο για το σχολείο. Τον 1903-1904, ο αριθμός των μαθητών αυξάνεται και πάλι με αποτέλεσμα να παρουσιαστεί πρόβλημα στέγασης. Και πάλι η εκκλησία αναλαμβάνει να λύσει το πρόβλημα χτίζοντας στο ίδιο διδακτήριο δεύτερο όροφο με δύο αίθουσες διδασκαλίας. Προσλαμβάνονται ως βοηθοί άλλοι δύο γραμματοδιδάσκαλοι. Αξιοσημείωτο γεγονός της εποχής αυτής είναι ότι τα μαθήματα διδάσκονταν με πρόγραμμα και βιβλία εγκεκριμένα από το Πατριαρχείο Κωνσταντινουπόλεως. Από το 1905 ένα ζωηρό ενδιαφέρον για γράμματα παρουσιάστηκε στα κορίτσια που μέχρι τότε δεν πήγαιναν σχολείο. Επειδή όμως δεν υπήρχε άλλη αίθουσα χρησιμοποίησαν μία αποθήκη του Δελλούδη Γεωργίου. Μέσα σε αυτή στεγάστηκαν όλες οι τάξεις έως το 1912 που έκλεισε το Παρθεναγωγείο γιατί κηρύχθηκε ο Βαλκανικός πόλεμος.
Παναθηναϊκός (σκοποβολή)
1980-1995
Η ομάδα σκοποβολής Εφήβων και Νεανίδων κατέκτησε 7 πρωταθλήματα (1979, 1980, 1981, 1982, 1983, 1988, 1990). Ο Διονύσης Λιβέρης κατέκτησε το χάλκινο μετάλλιο στους Μεσογειακούς Αγώνες το 1991 στην Αθήνα στο αεροβόλο πιστόλι και το ασημένιο το 1993 στη Γαλλία στο πυροβόλο 50 μέτρων.
Μάνη Έβρου
Εκπαίδευση
Μετά το Βαλκανικό πόλεμο ο αριθμός των μαθητών παρουσίασε μία υπερβολική αυξομείωσης. Από 103 που ήταν οι μαθητές το σχολικού έτος 1919-1920 το δεύτερο χρόνο έγιναν 174 και ο αριθμός αυτός κρατήθηκε ως το 1923. Από το 1923 ως το 1926 ο αριθμός κατέβηκε πάλι στη βάση του (106). Αιτία του φαινομένου αυτού είναι ο επαναπατρισμός των κατοίκων που στον καιρό του Βαλκανικού πολέμου είχαν φύγει για την, κάτω από τον Όλυμπο, Ελλάδα καθώς και η ανταλλαγή των πληθυσμών της ευρωπαϊκής Τουρκίας μια και πολλοί πρόσφυγες στεγάστικαν προσωρινά στο χωριό ώσπου να τακτοποιηθούν τα προσφυγικά χωριά Ευγενικό και Σιταριά. Το διδακτήριο Μάνης, όπως σήμερα παρουσιάζεται ανεγέρθηκε σε δύο στάδια. Αναφέρεται ως έτος έναρξης των εργασιών του οικήματος το 1932 με έτος αποπεράτωσης το 1937. Σύμφωνα με πληροφορίες από το 1952 και μετά θα αρχίζουν εργασίες επέκτασης και το χτίσιμο μιας ακόμα αίθουσας διδασκαλίας (γίνεται τετρατάξιο).
Πληθυσμός
Η εξέλιξη του πληθυσμού της Μάνης έχει ως εξής:
Ονομασία
Δεν είναι απόλυτα γνωστό πότε έγινε για πρώτη φορά ο οικισμός της Μάνης. Οι απόψεις που επικρατούν είναι πολλές και διαφορετικές. Μια άποψη είναι ότι η αρχική τοποθεσία του χωριού ήταν κοντά στο δημόσιο δρόμο, η οποία σήμερα ονομάζετε "φακές". Λέγεται ότι ο οικισμός αυτός επτά φορές πυρπολήθηκε - αφού ξανακτίζονταν, την τελευταία φορά στην σημερινή του θέση - από διάφορους επιδρομείς οι οποίοι κατά καιρούς επετίθεντο κατά του Διδυμοτείχου και της Κωνσταντινούπολης. Πότε όμως χτίστηκε είναι ανεξακρίβωτο από έλλειψη ιστορικών στοιχείων.
Πάντως από ορισμένα στοιχεία, δημοτικά τραγούδια, μύθους κ.ά. Βυζαντινής προελέυσεως τα οποία έχουν κληροδοτηθεί στους σημερινούς κατοίκους του χωριού βγαίνει ότι η κτίση του χωριού ανάγεται στους βυζαντινούς χρόνους.
Όλη η περιοχή αποτελούσε τσιφλίκι ενός μπέη. Μετά τον θάνατο του Μπέη η έκταση αυτή χωρίστηκε σε δεκατρείς περιοχές, οι οποίες αποτελούσαν τα εξής σημερινά χωριά: Κουφόβουνο, Κυανή, Ασβεστάδες, Βρυσικά, Ασπρονέρι, Καρωτή, Μάνη, Ποιμενικό, Σιτοχώρι, Αμπελάκια, Παταγή, Νεοχώρι, Στέρνα. Και σήμερα ακόμη τα δεκατρία αυτά χωριά, γνωστά ως τα 13 χωριά των Μάρηδων, διατηρούν τα ίδια ήθη και έθιμα, φέρουν δε και την ίδια ενδυμασία.
Η παλιά ονομασία του χωριού ήταν "Κατήκιοϊ" λέξη καθαρά τουρκική και σύνθετη από το "Κατής" (τοπικός δικαστής) και "κιοϊ" που σημαίνει χωριό. Το πως τώρα μετονομάσθηκε σε Μάνη, οι απόψεις που ακούγονται είναι πολλές και διαφορετικές.
Μετά την απελευθέρωση της Δυτικής Θράκης το 1922 με διαταγή του Κράτους όλα τα χωριά που είχαν τουρκική ονομασία έπρεπε να πάρουν ελληνική. Σύμφωνα με τις μαρτυρίες των γερόντων την ονομασία Μάνη την πήρε συμβολικά από ένα πηγάδι πουκαι σήμερα ακόμα λέγεται τ' Μάν του πγιαδ (του Μάνου το πηγάδι).
Άλλη μια άποψη είναι ότι ο τότε Ενωμοτάρχης Κασιδάκος Αντώνιος καταγόμενος από την Μάνη της Πελοποννήσου έδωσε το όνομα της πατρίδας του.
Παναθηναϊκός (σκοποβολή)
2011-2013
Το τμήμα αναγεννήθηκε, κέντρισε ξανά το ενδιαφέρον του κόσμου και πέτυχε σημαντικές διακρίσεις. Για 1η φορά, το τμήμα σκοποβολής αποκτά Παναθηναϊκή ένδυση για τους σκοπευτές του και παράλληλα άρχισαν οι πρώτες επιτυχίες.
Μάνη Έβρου
Ονομασία
Η σημερινή Μάνη είναι χτισμένη αμφιθεατρικά στην νοτιοανατολική πλευρά της λοφοπλαγιάς δίπλα στο δημόσιο δρόμο Διδυμοτείχου-Λάδης σε απόσταση 12 χιλιομέτρων από το Διδυμότειχο
Παναθηναϊκός (σκοποβολή)
2013-2014
To 2013, το τμήμα αλλάζει. Νέος έφορος αναλαμβάνει ο Δημήτρης Κατσίρης, σε συνεργασία με τον Νίκο Κοκκινάκη, και με τη βοήθεια των φιλάθλων και της νέας διοίκησης του Παναθηναϊκού Α.Ο., κάνει άλματα προόδου. Στο Πρωτάθλημα Κέντρου χάθηκε το μετάλλιο για 5 βαθμούς, ενώ στο Grand Prix της ίδιας χρονιάς είχε ένα χάλκινο μετάλλιο.
Μάνη Έβρου
Γεωγραφία - Αξιοθέατα
Η Μάνη βρίσκεται στον βόρειο Έβρο, στη κοιλάδα του Ερυθροποτάμου και στα βόρειά του. Απέχει 12 χλμ. ΒΔ. από το Διδυμότειχο και 23 χλμ. ΝΔ. από την Ορεστιάδα. Πολιτισμικά συμπεριλαμβάνεται στα χωριά των Μάρηδων, μιας ομάδας γηγενών Θρακών με δική τους ενδυμασία και γλωσσικά ιδιώματα. . Ως οικισμός αναφέρεται επίσημα το 1924 στο ΦΕΚ 194Α-14/08/1924 να ορίζεται έδρα της ομώνυμης κοινότητας. Σύμφωνα με το Πρόγραμμα «Καλλικράτης», μαζί με το Ευγενικό και τη Σιταριά αποτελούν την τοπική κοινότητα Μάνης που ανήκει στη δημοτική ενότητα του Διδυμοτείχου δήμου Διδυμοτείχου και σύμφωνα με την απογραφή 2011 ως κοινότητα έχει πληθυσμό 538 κατοίκους ενώ ως οικισμός 385.
Παναθηναϊκός (σκοποβολή)
2013-2014
Το 2014 με την οικονομική βοήθεια του Δημήτρη Γιαννακόπουλου, ιδιοκτήτη της ΚΑΕ Παναθηναϊκός, δημιουργήθηκε για πρώτη φορά στην ιστορία του τμήματος σκοπευτήριο στο Γήπεδο Απόστολος Νικολαΐδης. Παράλληλα οι ενεργοί σκοπευτές υπερδιπλασιάστηκαν με αποτέλεσμα ο Παναθηναϊκός να έχει εκπληκτικές εμφανίσεις σε Πανελλήνιο Πρωτάθλημα, Πρωτάθλημα Κέντρου (1 ασημένιο και 1 χάλκινο στο ομαδικό) και το Grand Prix (αρκετά μετάλλια σε ατομικό επίπεδο και 3η θέση στη γενική στα Πιστόλια Ανδρών) αυτής της χρονιάς. Δείγμα της προόδου, είναι η στελέχωση ομάδων σε κατηγορίες που δεν υπήρχαν για χρόνια στον Παναθηναϊκό. Αυτές δεν είναι άλλες από την εφηβική και γυναικεία ομάδα στο Αεροβόλο Πιστόλι και την ομάδα Παίδων Α'.
Αξίζει να σημειωθεί, ότι το 2014, το τμήμα απέκτησε ξανά την Άδεια Πυροβόλων Ραβδωτών Όπλων, η οποία είχε χαθεί στις αρχές της προηγούμενης δεκαετίας.
Μάνη Έβρου
Μουσείο Μάρηδων
Τα εκθέματα στο μουσείο της Μάνης είναι διάφορα αντικείμενα και κειμήλια που μεταφέρουν στο σήμερα την ζωή των παλαιότερων χρόνων. Διατέθηκαν από τους συλλόγους και απλούς πολίτες από όλα τα χωριά των Μάρηδων. Μεταξύ των εκθεμάτων βρίσκονται γεωργοκτηνοτροφικά εργαλεία, οικιακά σκεύη, αγγεία και εργαλεία, μεταφορικά μέσα, διάφορες συλλογές και παραδοσιακές ενδυμασίες.
Παναθηναϊκός (σκοποβολή)
2015
Μετά από 3 χρόνια σωστής διαχείρισης και πολλών σωστών ενεργειών, ο Παναθηναϊκός Α.Ο. κατακτά άλλο ένα Πανελλήνιο Πρωτάθλημα, αυτή τη φορά στο Ελεύθερο Πιστόλι Ανδρών (Απρίλιος 2015) στο Εθνικό Σκοπευτήριο του Βύρωνα με την ομάδα να αποτελείται από τους Γιάννη Καμπούρη, Δημήτρη Κατσίρη και Διονύση Λιβέρη. Η Ομάδα πλασαρίστηκε στην 10αδα της γενικής βαθμολογίας, κατακτώντας το στόχο που είχε από την αρχή της χρονιάς. Η δύναμη του τμήματος είναι πλέον εμφανής, διότι συμμετέχει σε όλους τους μεγάλους αγώνες στην Αττική και παράλληλα δίνει το παρών σε μεγάλους αγώνες στην Περιφέρεια (Σπάρτη, Χανιά, Βόλο, Θεσσαλονίκη) κάνοντας εξαιρετικές εμφανίσεις, κατακτώντας αρκετά μετάλλια.
Μάνη Έβρου
Εξωτερικοί σύνδεσμοι
επίσημη σελίδα της Μάνης στο Instagram https://instagram.com/mani_evrou?igshid=v1e9j7azimqf
Παναθηναϊκός (σκοποβολή)
2016
Η χρονιά είναι εξαιρετικά πετυχημένη, βρίσκοντας την Ομάδα μέσα στην 5αδα της γενικής βαθμολογίας, με δυνατές επιδόσεις, Πανελλήνιους Τίτλους σε ατομικό αλλά και ομαδικό επίπεδο. Τον χορό των χρυσών μεταλλιών τον ξεκίνησε ο Νίκος Γιαννίσης στο Αεροβόλο Πιστόλι Ανδρών σε εναν εκπληκτικό τελικό, το συνέχισε η Ομάδα του Ελεύθερου Πιστολιού Ανδρών (Γ. Καμπούρης, Δ. Κατσίρης και Ν. Γιαννίσης) για 2η συνεχή χρονιά, η Μαρίά Φωκά μπήκε στη «χρυσή» λίστα κατακτώντας το Πρωτάθλημα στο Τουφέκι Πρηνηδόν Γυναικών και τέλος ο έφορος, Δημήτρης Κατσίρης έγινε Πρωταθλητής Ελλάδος στο Πιστόλι Ταχύτητας Ανδρών. Τέσσερις Πανελλήνιοι Τίτλοι και αμέτρητα μετάλλια (αργυρά και χάλκινα) σε ομαδικό και ατομικό επίπεδο! Η Ομάδα, κατέκτησε όλους τους στόχους που είχε θέσει στην αρχή της χρονιάς (πλασάρισμα στην 5αδα, στελέχωση εφηβικών ομάδων, Πανελλήνιους Τίτλους και συμμετοχή των αθλητών μέσα στους τελικούς) και είναι η πιο πετυχημένη χρονιά των τελευταίων ετών.
Μάνη Έβρου
Παραπομπές
Κατηγορία:Χωριά του νομού Έβρου Κατηγορία:Δήμος Διδυμοτείχου
Παναθηναϊκός (σκοποβολή)
2017
Στους αγώνες σταθερού στόχου του 2017 ο Π.Α.Ο. κατέκτησε οκτώ χρυσά μετάλλια εκ των οποίων τα τρία ήταν ομαδικά πρωταθλήματα στους άνδρες (στάνταρντ πιστόλι, πιστόλι ταχύτητας και πιστόλι κεντρικής πυροδότησης ), κι ένα πρωτάθλημα εφήβων (πιστόλι σπορ ), καθώς και δέκα αργυρά και πέντε χάλκινα μετάλλια. Στη συνολική βαθμολογία των αγώνων σταθερού στόχου κατέλαβε τη δεύτερη θέση, πίσω μόνο από τον Σκοπευτικό Σύλλογο Βόλου.
Αξιόλογοι σκοπευτές
{|
Εξωτερικοί σύνδεσμοι
Σκοποβολή Κατηγορία:Ελληνικοί σύλλογοι σκοποβολής
Grumman XSBF
Το Grumman XSBF, επίσης γνωστό με την ονομασία G-14, ήταν μονοκινητήριο διπλάνο βομβαρδιστικό - αναγνωριστικό αεροσκάφος που αναπτύχθηκε από την Grumman για το Πολεμικό Ναυτικό των ΗΠΑ την δεκαετία του 1930. Ήταν βασισμένο σχεδιαστικά στο επιτυχημένο μαχητικό Grumman FF/SF, όμως η ανάπτυξη του ξεκίνησε την περίοδο που τα μονοπλάνα είχαν ήδη αρχίσει να αντικαθιστούν τα διπλάνα. Στις συγκριτικές δοκιμές με ανταγωνιστικά αεροσκάφη αποδείχθηκε ότι είχε κατώτερες επιδόσεις και έτσι δεν εντάχθηκε σε παραγωγή. Το μοναδικό πρωτότυπο που κατασκευάστηκε χρησιμοποιήθηκε σαν αεροσκάφος συνδέσμου καθώς και για την διεξαγωγή πειραμάτων από την NACA, μέχρι την καταστροφή του σε ατύχημα το 1939.
Σχεδιασμός και ανάπτυξη
Στα τέλη του 1934 το Γραφείο Αεροναυτικής (Bureau of Aeronautics, BuAer) του Ναυτικού εξέδωσε απαίτηση για την ανάπτυξη νέου βομβαρδιστικού-αναγνωριστικού αεροσκάφους. Στον σχετικό διαγωνισμό συμμετείχαν οκτώ διαφορετικές εταιρείες που παρουσίασαν δέκα διαφορετικές σχεδιάσεις, εκ των οποίων οι πέντε αφορούσαν μονοπλάνα και οι άλλες πέντε διπλάνα. Η Grumman, που είχε ήδη προμηθεύσει τα μαχητικά FF και F2F, καθώς και το αναγνωριστικό SF στο Ναυτικό, παρουσίασε ένα αεροσκάφος που ήταν επί της ουσίας μια προηγμένη έκδοση του SF-2 για να καλύψει την απαίτηση ανάπτυξης αεροσκάφους βάρους 2300 kg με ικανότητα μεταφοράς μιας βόμβας των 500 kg. Το αεροσκάφος είχε εσωτερικά την ονομασία G-14, ενώ το Ναυτικό του έδωσε την επίσημη ονομασία XSBF-1. Τον Μάρτιο του 1935 δόθηκε εντολή για την κατασκευή ενός πρωτοτύπου.
Το XSBF-1 ήταν διθέσιο διπλάνο με κλειστό πιλοτήριο, άτρακτο ολομεταλλικής κατασκευής και πτέρυγες που στο μεγαλύτερο μέρος τους είχαν υφασμάτινη επικάλυψη. Προωθούνταν από αερόψυκτο αστεροειδή κινητήρα Pratt & Whitney R-1535 Twin Wasp Junior ισχύος 650 hp που έστρεφε έλικα μεταβλητού βήματος. Ο οπλισμός θα αποτελούνταν από δύο πολυβόλα των 7,62 mm εκ των οποίων το ένα σχεδιάζονταν να αντικατασταθεί αργότερα από βαρύτερο των 12,7 mm. Το πρωτότυπο είχε τελικά μονάχα ένα πολυβόλο. Στο πίσω μέρος είχε εγκατασταθεί ακόμα ένα όπλο των 7,62 mm, ενώ η βόμβα των 500 kg μεταφέρονταν κρεμασμένη κάτω από την άτρακτο. Το σύστημα προσγείωσης ήταν παρόμοιο με του μαχητικού F3F.
Σημειώσεις
<references group="N"/>
Βιβλιογραφία
XSBF Κατηγορία:Εμβολοκινητήρια στρατιωτικά αεροσκάφη Κατηγορία:Αεροσκάφη ναυτικής αεροπορίας Κατηγορία:Αεροσκάφη του Μεσοπολέμου
Αγαμήδη του Αυγεία
Η Αγαμήδη αυτή ήταν η μεγαλύτερη κόρη του Αυγεία, βασιλιά της Ήλιδας, και επομένως εγγονή του θεού Ήλιου κατά την επικρατέστερη εκδοχή. Η Αγαμήδη παντρεύτηκε τον Μούλιο. Αναφέρεται σχετικά στην Ιλιάδα πως γνώριζε όλα τα βοτάνια και τις ιαματικές ιδιότητες του καθενός τους: «...το Μούλιο τον κονταριστή, που 'ταν γαμπρός του Αυγεία / κι είχε την πρώτη κόρη του, την καστανιά Αγαμήδη / που όσα η πλατιά φυτρώνει γης βοτάνια τά 'ξερε όλα» (Λ 740)
Ο Ρωμαίος μυθογράφος Υγίνος (Fabulae 157) γράφει ότι η Αγαμήδη απέκτησε, όχι με τον σύζυγό της, αλλά με τον θεό Ποσειδώνα, τρεις γιούς: τον Βήλο, τον Άκτορα και τον Δίκτυ. Ο Θεόκριτος πάλι στα «Ειδύλλια» (Β, 16) αναφέρει την Αγαμήδη με το όνομα Περιμήδη.
Παραπομπές
Κατηγορία:Αρχαίοι Ηλείοι Κατηγορία:Πρόσωπα της ελληνικής μυθολογίας
Στυλίτης
μικρογραφία|[[Εικόνα του Συμεών Στυλίτη του πρεσβύτερου μαζί με τον Συμεών Στυλίτη τον νεότερο]] Οι στυλίτες ( ʼasṯonáyé) ήταν Χριστιανοί ασκητές που ζουσαν μόνιμα στη κορυφή μεγάλων στύλων από όπου έκαναν κήρυγμα, νηστεία και προσευχή. Δεν κατέβαιναν ποτέ από τους πυλώνες όπου ζούσαν και για τις βασικές τους ανάγκες εξαρτώνταν από ανθρώπους στο έδαφος που τους έδιναν τροφή και νερό σε καλάθια με σκοινιά. Οι Στυλίτες πίστευαν ότι η μακροχρόνια απομόνωσή τους σε στύλους και η έκθεση του σώματός τους στο έλεος των στοιχείων της φύσης θα τους έφερνε κοντά στον Θεό. Οι στυλίτες ήταν συνηθισμένοι τα πρωτοβυζαντινά χρόνια, κυρίως στην Ανατολική Μικρά Ασία, τη Συρία και τη Παλαιστίνη. Ο πρώτος γνωστός στυλίτης ήταν ο Άγιος Συμεών ο Στυλίτης ο οποίος ανέβηκε σε στύλο στη Συρία το 423 και παρέμεινε εκεί μέχρι τον θάνατό του 37 χρόνια αργότερα. Περιπτώσεις στυλισμού εμφανίζονται στο Βυζάντιο τουλάχιστον μέχρι τον 10ο αιώνα, ενώ στη Ρωσία ακόμη και μετά τον 15ο αιώνα.
Παραπομπές
Στυλιτης
Μπαράντλα
μικρογραφία|300x300εσ| Σταλαγμίτης στο σπήλαιο Μπαράντλα Το σπήλαιο Μπαράντλα (ουγγρικά και σλοβακικά: Baradla) βρίσκεται στο Εθνικό Πάρκο Αγκτελέκ της Ουγγαρίας. Είναι μέρος του συστήματος σπηλαίων Μπαράντλα - Ντόμιτσα.
Το σπήλαιο παρουσιάζει μεγάλη ποικιλία από διαφορετικούς σχηματισμούς και σταλακτίτες. Μάλιστα, μέσα στο σπήλαιο βρίσκεται και μια αίθουσα συναυλιών, όπου συχνά πραγματοποιούνται συναυλίες κάθε είδους μουσικής. Η αίθουσα είναι εξοπλισμένη με μια σκηνή, στο φόντο της οποίας βρίσκεται ένα πέτρωμα σταλακτίτη, το οποίο επισημαίνεται με εξελιγμένο φωτισμό. Κατά τη διάρκεια των ξεναγήσεων, η αίθουσα συναυλιών είναι μεταξύ των χώρων που παρουσιάζονται στη ξενάγηση.
Στο παρελθόν, τμήματα του σπηλαίου ήταν πλωτά, αλλά σήμερα αυτό έχει πλέον καταστεί αδύνατων λόγω ανεπαρκών επιπέδων νερού. Κοντά στο Γιόσβαφο βρίσκεται ένας από τους μεγαλύτερους σταλακτίτες σε όλο το κόσμο.
Τοποθεσία
Το σπήλαιο βρίσκεται στη βορειοανατολική Ουγγαρία στο νομό Μπορσόντ-Αμπαούι-Ζεμπλέν. Οι κύριες είσοδοι προς την σπηλιά βρίσκονται στο Αγκτελέκ και το Γιόσβαφο. Ορισμένα τμήματα του σπηλαίου εκτείνονται στο έδαφος τηςΣλοβακίας. Μαζί με το σπήλαιο της Ντόμιτσα, το οποίο αποτελεί μέρος της Σλοβακίας, αποτελεί το σύστημα σταλακτιτικών σπηλιών Μπαράντλα-Ντόμιτσα, το οποίο αποτελεί Μνημείο Παγκόσμιας Κληρονομιάς της Ουνέσκο. Το σπήλαιο αναγνωρίστηκε ως μνημείο παγκόσμιας κληρονομιάς στην 19η συνεδρίαση, το 1995, ενώ επεκτάσεις έγιναν το 2000 και 2008.
Επίσκεψη
Υπάρχουν διάφορες επιλογές περιήγησης στα αξιοθέατα της σπηλιάς. Συγκεκριμένα, υπάρχουν τέσσερις διαθέσιμες διάρκειες ξεναγήσεως, οι οποίες διαρκούν 1, 2, 5 και 7 ώρες αντίστοιχα. Οι μακριές περιηγήσεις είναι αυτές των 5 και 7 ωρών. Οι επισκέπτες είναι εξοπλισμένοι με λαμπτήρες για το σκοπό αυτό. Για τις μεγάλες περιηγήσεις θα πρέπει να γίνει προκαταχώρηση. Ειδικά κατά τη διάρκεια των μεγάλων περιηγήσεων, ο επισκέπτης συνιστάται να έχει θερμά ρούχα, καθώς η θερμοκρασία εντός του σπηλαίου δεν ξεπερνά τους + 10 °C. Οι περιηγήσεις στα αξιοθέατα δεν οδηγούν στα σλοβακικά τμήματα της σπηλιάς.
Εξωτερικοί σύνδεσμοι
Κατηγορία:Σπήλαια στην Ευρώπη Κατηγορία:Γεωγραφία της Ουγγαρίας Κατηγορία:Γεωγραφία της Σλοβακίας
2783 Τσερνισέφσκι
Ο Τσερνισέφσκι (Chernyshevskij) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,2. Ανακαλύφθηκε το 1974 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά του προς τιμή του Ρώσου επαναστάτη και φιλοσόφου του 19ου αιώνα Νικολάι Τσερνισέφσκι.
Αξιοσημείωτη είναι η μικρή κλίση της τροχιάς του Τσερνισέφσκι ως προς την εκλειπτική, μόλις 46΄51΄΄.
Φυσικά χαρακτηριστικά
Τα κυρίως φυσικά χαρακτηριστικά του Τσερνισέφσκι είναι άγνωστα. Ο Τσερνισέφσκι περιστρέφεται γύρω από τον εαυτό του μία φορά κάθε 9 ώρες και 18 λεπτά.
Εξωτερικοί σύνδεσμοι-πηγές
Τσερνισεφσκι
Μελέτη περίπτωσης
Η μελέτη περίπτωσης ή περιπτωσιολογική μελέτη, είναι η μια μεθοδολογία έρευνας, η οποία αναπτύσσεται σε βάθος και επεξηγεί ή περιγράφει ένα στιγμιότυπο ενός προβλήματος, δηλαδή μια περίπτωση. Επίσης, μελέτη περίπτωσης ως διδακτική μέθοδος, είναι η ίδια μεθοδολογία έρευνας προσαρμοσμένη στο αντικείμενο του μαθήματος και στις ανάγκες της σχολικής τάξης.
Παραπομπές
Κατηγορία:Μέθοδοι αξιολόγησης
Αγαμήδη της Λέσβου
Με το όνομα Αγαμήδη αναφέρεται από τον Στέφανο το Βυζάντιο αποδίδοντας την πληροφορία στο ένατο βιβλίο του Νικολάου του Δαμασκηνού) και από τον Πλίνιο :
Αναφορές
Κατηγορία:Πρόσωπα της ελληνικής μυθολογίας
Ρόλας
Το νησί Ρόλας (πορτογαλικά: Rolas) είναι ένα νησί του Aρχιπελάγους Κιρίμπα της Μοζαμβίκης.
Γεωγραφία
Το Ρόλας ανήκει στην Επαρχία Κάμπο Ντελγκάντο, στη Συνοικία Ίμπο, τη μικρότερη συνοικία της Κάμπο Ντελγκάντο. Βρίσκεται βορειοδυτικά της Μοζαμβίκης και κεντρο-δυτικά της Κάμπο Ντελγκάντο.
Δείτε επίσης
Ρολας
Τηλεγραφία
Η τηλεγραφία, από τις ελληνικές λέξεις τηλε- (μακριά) και γραφή, είναι η μεγάλης απόστασης μετάδοση γραπτών μηνυμάτων χωρίς φυσική μεταφορά των επιστολών, αρχικά με την αλλαγή αντικειμένων που μπορούσαν να γίνουν ορατά από απόσταση (οπτική τηλεγραφία). Η ραδιοτηλεγραφία ή ασύρματη τηλεγραφία μεταδίδει μηνύματα με τη χρήση ραδιοκυμάτων. Η τηλεγραφία περιέχει και σύγχρονες μορφές μετάδοσης δεδομένων όπως τηλεομοιοτυπία (φαξ), ηλεκτρονικό ταχυδρομείο και δίκτυα υπολογιστών εν γένει. thumb|600px|center|Το διάσημο βιβλικό τηλεγράφημα που έστειλε το [[1844 ο Σάμουελ Μορς προς τον βοηθό του Άλφρεντ Βέιλ (Alfred Vail), από την Ουάσιγκτον στη Βαλτιμόρη: «Ό,τι ο Θεός επεργάσθη» («What hath God wrought»).]]
Οπτικοί τηλέγραφοι
Οι πρώτοι τηλέγραφοι χρησιμοποιούσαν οπτικά σήματα, συμπεριλαμβανομένης και της χρήσης αναγνωριστικών σημάτων καπνού, τα οποία υπήρξαν από τους αρχαίους χρόνους.
Ένα δίκτυο σηματοφόρων που εφευρέθηκε από τον Κλωντ Σαπ λειτούργησε στη Γαλλία από το 1792 μέχρι το 1846. Σηματοφόροι χρησιμοποιήθηκαν για τελευταία φορά στη Σουηδία το 1880.
Ηλεκτρικοί τηλέγραφοι
Διάφορες προσπάθειες χρησιμοποίησης της ηλεκτρικής ενέργειας έγιναν. Το 1775 ο Francisco de Salva κατασκεύασε έναν ηλεκτροστατικό τηλέγραφο. Το 1809 ο Σάμουελ Τόμας Ζέμερινγκ κατασκεύασε έναν ηλεκτροχημικό τηλέγραφο. Το 1832 ο βαρώνος Πάβελ Σίλινγκ (Baron Schilling) κατασκεύασε έναν ηλεκτρομαγνητικό τηλέγραφο.
Δείτε επίσης
Κατηγορία:Ιστορία των τηλεπικοινωνιών
Πνομ Πεν
Η Πνομ Πεν (ή και Πνομ Πενχ, επίσημη απόδοση στο λατινικό αλφάβητο: Phnum Pénh, συνήθης απόδοση: Phnom Penh, ή    ) είναι η πρωτεύουσα και η μεγαλύτερη σε πληθυσμό πόλη της Καμπότζης, με 2.234.566 κατοίκους το 2011. Η συνολική έκταση της πόλης είναι 678 km² και η πυκνότητα πληθυσμού 3.295 κάτοικοι ανά km².
thumb|325px|right|Βουδιστής μοναχός περπατά μπροστά από το Βασιλικό Ανάκτορο στην Πνομ Πεν.
Γνωστή ως το «διαμάντι της Ασίας», ιδίως κατά τη δεκαετία του 1920, η Πνομ Πεν αποτελεί ένα σημαντικό προορισμό για τον παγκόσμιο και εσωτερικό τουρισμό στην Καμπότζη, και είναι γνωστή για την παραδοσιακή της αρχιτεκτονική, με επιδράσεις των Χμερ και γαλλικές. Είναι επίσης η πλουσιότερη πόλη στη χώρα και το εμπορικό και πολιτιστικό της κέντρο, με το 14% περίπου του πληθυσμού της. Σημερινός δήμαρχος (2019) είναι ο Πα Σοτσέατβονγκ.
Γεωγραφία και κλίμα
Η Πνομ Πεν είναι χτισμένη στη συμβολή των ποταμών Τονλέ Σαπ και Μεκόνγκ, στη νότια κεντρική Καμπότζη. Οι γεωγραφικές συντεταγμένες της είναι 11° 33' βόρειο πλάτος και 104° 55' ανατολικό μήκος.
Το κλίμα είναι τροπικό, θερμό όλο το χρόνο με μικρές μόνο μεταβολές. Υπάρχουν τρεις εποχές: η «δροσερή», από τον Νοέμβριο ως τον Ιανουάριο, η θερμή, από τον Φεβρουάριο ως τον Μάιο, και η εποχή των βροχών, από τον Ιούνιο μέχρι και τον Οκτώβριο. Η δροσερή και η θερμή περίοδος χαρακτηρίζονται από απουσία σημαντικών βροχοπτώσεων.
Ετυμολογία
Η πόλη έλαβε το όνομά της από τον Ουάτ Πνομ Νταούν Πεν (γνωστό και απλώς ως Ουάτ Πνομ ή «Ναός του Λόφου»), που κτίσθηκε το 1373 για να στεγάσει 5 αγάλματα του Βούδα πάνω σε ένα τεχνητό λοφίσκο ύψους 27 μέτρων. Ο ναός ονομάσθηκε Νταούν Πεν (= γιαγιά Πενχ) από μία πλούσια χήρα.
Προηγουμένως η Πνομ Πεν ήταν γνωστή και ως Κρονγκ Τσακτομούκ, δηλαδή η «Πόλη με τις 4 όψεις», όνομα αναφερόμενο στο ότι οι ποταμοί Μεκόνγκ, Μπασάκ και Τονλέ Σαπ διασταυρώνονται εκεί σχηματίζοντας ένα «X». Με τις λέξεις Κρονγκ Τσακτομούκ αρχίζει το επίσημο «τελετουργικό» όνομα που έδωσε στην πόλη ο βασιλιάς Πονχέα Γιατ (Ponhea Yat), το οποίο ήταν «Κρονγκ Τσακτομούκ Μονγκόλ Σακάλ Καμπουτσέα Τιπαντέι Σερεϊτόρ Ινταμπότ Μπορέι Ροτ Ρετς Σέιμα Μάχα Νοκόρ (ក្រុងចតុមុខមង្គលសកលកម្ពុជាធិបតី សិរីធរបវរ ឥន្ទបត្តបុរី រដ្ឋរាជសីមាមហានគរ)».
Ιστορία
Μόλις το 1866, επί βασιλείας Νοροντόμ Α΄, η Πνομ Πεν έγινε η μόνιμη έδρα της κυβερνήσεως και ανεγέρθηκε το Βασιλικό Ανάκτορο. Τότε άρχισε η μεταμόρφωση αυτού που ήταν ουσιαστικά ένα μεγάλο χωριό σε σε μια μεγάλη πόλη, με τους Γάλλους αποικιοκράτες να επεκτείνουν το σύστημα των διωρύγων για τον έλεγχο των υγρότοπων, να κατασκευάζουν δρόμους και λιμάνι.
Κατά τον εικοστό αιώνα η πόλη συνέχισε να επεκτείνεται με την κατασκευή σιδηροδρόμου και του Διεθνούς Αεροδρομίου Ποτσεντόνγκ.
Οι Ερυθροί Χμερ διώχθηκαν από την Πνομ Πεν από τους Βιετναμέζους το 1979 και πολλοί άνθρωποι που είχαν διαφύγει στην ύπαιθρο άρχισαν να επιστρέφουν στην πόλη. Το Βιετνάμ υπήρξε κράτος με το οποίο η Καμποτζη είχε πολλές συγκρούσεις στην ιστορία και γι' αυτό η απελευθέρωσή τους έγινε δεκτή με ανάμικτα συναισθήματα από τους Καμποτζιανούς. Η σταθεροποίηση της πολιτικής κατάστασης έφερε ξένες επενδύσεις αλλά και ανθρωπιστική βοήθεια από πολλές χώρες, όπως η Αυστραλία, η Γαλλία και η Ιαπωνία. Η αποκατάσταση του δικτύου καθαρού πόσιμου νερού στην πόλη, όπως και του οδικού δικτύου και η δημιουργία σύγχρονων υποδομών έγινε με δάνεια από την Τράπεζα Ανάπτυξης της Ασίας και την Παγκόσμια Τράπεζα.
Τουρισμός
Παρά τη μερική ερείπωση από τις δεκαετίες των πολέμων, η Πνομ Πεν διατηρεί την παραδοσιακή της γοητεία. Πολυτελείς κατοικίες κατά μήκος δενδροφυτευμένων λεωφόρων υπενθυμίζουν το παρελθόν της. Από την άλλη, τα διψήφια ποσοστά στην οικονομική της ανάπτυξη κατά τα τελευταία χρόνια πυροδότησαν την κατασκευή πληθώρας νέων ξενοδοχείων, εστιατορίων, κέντρων διασκεδάσεως και πολυκατοικιών γύρω από την πόλη.
Τα κυριότερα αξιοθέατα στην Πνομ Πεν περιλαμβάνουν το ανάκτορο, το Πσαρ Τομ Τμέι, την Ασημένια Παγόδα, το Εθνικό Μουσείο, το Μνημείο της Ανεξαρτησίας (Βίμεαν Ακάρατς στη γλώσσα Χμερ) και τον ναό Ουάτ Πνομ. Υπάρχουν επίσης το Μνημείο Φιλίας Καμπότζης-Βιετνάμ και το Μουσείο Γενοκτονίας Τουόλ Σλενγκ.
Μεταφορές
Παρά το ότι η πόλη απέχει 290 χιλιόμετρα από τη θάλασσα, αποτελεί μεγάλο λιμάνι στην κοιλάδα του Μεκόνγκ και συνδέεται με τη Νότια Σινική Θάλασσα με κανάλι στο δέλτα του Μεκόνγκ στο Βιετνάμ.
Διοίκηση
Διοικητικώς η Πνομ Πεν είναι δήμος, αλλά με εξουσίες ισοδύναμες επαρχίας της Καμπότζης. Υποδιαιρείται σε 7 διαμερίσματα, τα εξής:
«Αδελφές» πόλεις
Η Πνομ Πεν είναι «αδελφοποιημένη» με τις εξής πόλεις:
Άλλοι
Κατηγορία:Πρωτεύουσες της Ασίας Κατηγορία:Πόλεις της Καμπότζης
Κύπελλο Πρωταθλητριών Ποδοσφαίρου Ωκεανίας 2016
Το  είναι η 14η διοργάνωση του Κυπέλλου Πρωταθλητριών Ποδοσφαίρου Ωκεανίας, που διοργανώνεται από την ΟΦΚ. Η Όκλαντ Σίτι έχει κατακτήσει τον τίτλο τις 5 προηγούμενες φορές κατέχοντας το ρεκόρ των περισσότερων συνεχόμενων (5) αλλά και συνολικών κατακτήσεων του τροπαίου (7). Η πρωταθλήτρια θα εκπροσωπήσει την ΟΦΚ στο Παγκόσμιο Κύπελλο Συλλόγων 2016.
Προκριματικός Όμιλος
Από εδώ προκρίνεται μόνο η 1η του ομίλου.
Κατάταξη ομάδων στην 2η θέση
Η καλύτερη δεύτερη προκρίνεται στα ημιτελικά της διοργάνωσης. {|
Πίνακας Φάσης Νοκ-Άουτ
Στη φάση νοκ-άουτ προκρίνονται οι πρώτες ομάδες κάθε ομίλου και η καλύτερη δεύτερη ομάδα. Όλοι οι αγώνες είναι μονοί και διεξήχθησαν στο QBE Stadium στο Όκλαντ το διάστημα 20-23 Απριλίου 2016.
2784 Ντομέικο
Ο Ντομέικο (Domeyko) είναι ένας αστεροειδής της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 13,4. Ανακαλύφθηκε το 1975 από τον αστρονόμο Κάρλος Τόρες, που παρατηρούσε από τη Θέρο Ελ Ρόμπλε της Χιλής, και πήρε το όνομά του προς τιμή του Πολωνού γεωλόγου Ιγκνάσι Ντομέικο, ο οποίος σταδιοδρόμησε στη Χιλή.
Εξωτερικοί σύνδεσμοι
Ντομεικο
Ολυμπιακή Φλόγα
thumb|right|Δρομέας μεταφέρει την Ολυμπιακή φλόγα. Η Ολυμπιακή Φλόγα είναι ένα από τα σύμβολα του Ολυμπιακού Κινήματος με οικουμενική απήχηση και σημασία. Η τελετή αφής και η λαμπαδηδρομία που ακολουθεί είναι σύγχρονη προσθήκη αφού κατά την αρχαιότητα γίνονταν λαμπαδηδρομίες σε ορισμένες γιορτές αλλά όχι κατά τη διάρκεια των Ολυμπιακών Αγώνων. Κατά τη διάρκεια των σύγχρονων Ολυμπιακών Αγώνων η φλόγα καίει μέρα και νύκτα σε ειδικό βωμό μέσα στο Ολυμπιακό Στάδιο της πόλης που τους φιλοξενεί.
Η παρουσία της σε περίοπτη θέση στους Ολυμπιακούς Αγώνες, θυμίζει σε όλους τον αρχαίο ελληνικό μύθο του Προμηθέα και της κλοπής της φωτιάς από τον Δία, με την οποία οι άνθρωποι, λαμβάνοντάς την ως δώρο και ύψιστη ευεργεσία, μπόρεσαν να ελέγξουν την Φύση και να δημιουργήσουν Πολιτισμό. Συν τοις άλλοις, η Ολυμπιακή Φλόγα αποτελεί τον συνδετικό κρίκο ανάμεσα στους σύγχρονους και τους αρχαίους Ολυμπιακούς Αγώνες, παραπέμποντας στην ιερή φλόγα της θεάς Εστίας που έκαιγε άσβεστη στο Πρυτανείο της Ολυμπίας, στον κοινό βωμό όλων των Ελλήνων η οποία, κατά τη διάρκεια των ολυμπιακών Αγώνων, άναβε και στους βωμούς των ναών της Ήρας και του Δία.
Η σύγχρονη Ολυμπιακή Φλόγα εμφανίστηκε και χρησιμοποιήθηκε για πρώτη φορά στους Ολυμπιακούς Αγώνες του Άμστερνταμ το 1928, ενώ η τελετή αφής και η λαμπαδηδρομία εισήχθησαν κατά τους Θερινούς Ολυμπιακούς Αγώνες του Βερολίνου το 1936.
Αφή της Φλόγας
Η Αφή της Ολυμπιακής φλόγας γίνεται πριν από κάθε Ολυμπιάδα στο χώρο της Αρχαίας Ολυμπίας και αναγγέλλει την έναρξη των Ολυμπιακών Αγώνων.Το λιτό και συμβολικό τελετουργικό πραγματοποιείται στο βωμό που υπάρχει στο χώρο του ναού της Ήρας (Ηραίον). Η Πρωθιέρεια, με επίκληση στο θεό Απόλλωνα ανάβει τη δάδα με τη βοήθεια κοίλου κατόπτρου. Για πρώτη φορά έγινε το 1936 για τους Ολυμπιακούς Αγώνες του Βερολίνου με τη βοήθεια κοίλου κατόπτρου, το οποίο ανήκε στο Πανεπιστήμιο Αθηνών και είχε κατασκευαστεί στη Γερμανία. Επιστημονικός υπεύθυνος αυτής της πρώτης αφής ήταν ο καθηγητής φυσικής Σαλτερής Περιστεράκης.
Σύμφωνα με το τελετουργικό που έχει καθιερωθεί την αφή κάνει η πρωθιέρεια στο χώρο του ναού της Ήρας (Ηραίου), που βρίσκεται απέναντι από το ναό του Δία, στο αρχαιολογικό χώρο της Ολυμπίας. Εκεί η πρωθιέρεια ζητά τη βοήθεια του θεού του ήλιου Απόλλωνα ώστε να ανάψει η δάδα απαγγέλοντας την ακόλουθη επίκληση:
ΕΠΙΚΛΗΣΗ ΣΤΟΝ ΑΠΟΛΛΩΝΑ
''Ιερά σιωπή! Να ηχήσει όλος ο αιθέρας, η γη, η θάλασσα και οι πνοές των ανέμων. Όρη και Τέμπη σιγήστε. Ήχοι και φωνές πουλιών παύσατε. Γιατί μέλλει να μας συντροφεύσει ο Φοίβος, ο Φωσφόρος Βασιλεύς. Απόλλωνα, θεέ του ήλιου και της ιδέας του φωτός, στείλε τις ακτίνες σου και άναψε την ιερή δάδα για τη φιλοξενη πόλη της ...''(όνομα της διοργανώτριας πόλης).
''Και συ, ω Δία, χάρισε ειρήνη σ' όλους τους λαούς της Γης και στεφάνωσε τους νικητές του Ιερού Αγώνα. ''
Έπειτα, η πρωθιέρεια κατευθύνεται προς το Στάδιο, μεταφέροντας τη φλόγα σε πήλινο αγγείο και με τη συνοδεία των ιερειών. Η πομπή κάνει μία στάση στην ιερή Ελιά από την οποία ο«αμφιθαλής παις», δηλαδή ένας νέος που έχει εν ζωή και τους δύο γονείς του, κόβει ένα κλαδί, σύμβολο ειρήνης και έπαθλο νίκης που δίνονταν κατά τους αρχαίους Ολυμπιακούς αγώνες στους νικητές. Στο Στάδιο, η πρωθιέρεια ανάβει τη δάδα του πρώτου δρομέα και η λαμπαδηδρομία ξεκινά το ταξίδι της. Ακολουθεί λαμπαδηδρομία σε διάφορες πόλεις της Ελλάδας, πριν παραδοθεί η ιερή φλόγα στους εκπροσώπους της διοργανώτριας χώρας, ώστε να φτάσει στον τελικό της προορισμό, στο στάδιο της διοργανώτριας πόλης την ημέρα της τελετής έναρξης των Αγώνων. Κατά τη διάρκεια του τελετουργικού, η πρωθιέρεια και οι ιέρειες είναι ντυμένες κατά τον αρχαϊκό τρόπο, ενώ ακολουθούν συγκεκριμένη κινησιολογία και χορογραφία.
Ιστορική αναδρομή
Για πρώτη φορά στην ιστορία των Ολυμπιακών αγώνων, πραγματοποιήθηκε αφή της Ολυμπιακής φλόγας, το 1936, στους Ολυμπιακούς αγώνες του Βερολίνου. Εμπνευστής της ιδέας φέρεται ο Γερμανός καθηγητής Καρλ Ντιμ. Η καινοτομία αυτή, κατάφερε όχι μόνον να διασωθεί αλλά και να αποτελεί σήμερα κορυφαία στιγμή για κάθε ολυμπιακή διοργάνωση, κυρίως χάρη στον βαθύτερο συμβολισμό της. Πιο συγκεκριμένα, η φλόγα, σύμφωνα και με τον μύθο του Προμηθέα, είναι σύμβολο του ανθρώπου και της ανθρώπινης εφευρετικότητας, μα κυρίως αποτελεί τον συνδετικό κρίκο ανάμεσα στους αρχαίους και στους σύγχρονους Ολυμπιακούς αγώνες. Ο Γερμανός καθηγητής Norbert Muller υποστήριξε σχετικά, ότι ένας από τους σκοπούς του Ολυμπισμού είναι να συγκεντρώσει όσο το δυνατόν περισσότερους ανθρώπους σε μία Ολυμπιακή κίνηση και σίγουρα η αφή της φλόγας και η λαμπαδηδρομία είναι ο πιο κατάλληλος τρόπος για την επίτευξη αυτού.
Πρωθιέρειες
Στο τελετουργικό της αφής συμμετέχουν η πρωθιέρεια και οι ιέρειες, οι οποίες πραγματοποιούν μια λιτή χορογραφία κατά τη διάρκεια της τελετής. Υπεύθυνη της χορογραφίας ήταν η Μαρία Χορς από το 1964 ως το 2004. Το 2008 τη διαδέχτηκε η Άρτεμις Ιγνατίου.
Πρωθιέρειες από το 1936 μέχρι σήμερα διετέλεσαν οι εξής:
Πρώτοι Λαμπαδηδρόμοι
Ιδιαίτερα τιμητική είναι η επιλογή του πρώτου και του τελευταίου λαμπαδηδρόμου. Από το 1936 μέχρι το 1956 οι πρώτοι λαμπαδηδρόμοι δεν ήταν αθλητές. Στη συνέχεια καθιερώθηκε να είναι αθλητής εκτός από το 1972 και το 1980.
Το 1984 δεν έγινε λαμπαδηδρομία επί ελληνικού εδάφους, ως διαμαρτυρία για την εμπορευματοποίησή της από τους διοργανωτές της ολυμπιάδας του Λος Άντζελες.
Ως το 2004 οι πρώτοι λαμπαδηδρόμοι ήταν αθλητές στίβου. Μόλις το 2008 επιλέχτηκε από άλλο άθλημα (τάε κβον ντο). Το 2020, η Άννα Κορακάκη έγινε η πρώτη γυναίκα πρώτη λαμπαδηδρόμος.
Γερτρούδη της Αυστρίας
Η Γερτρούδη, γερμ. Gertrude (1226 -24 Απριλίου 1288) από τον Οίκο των Μπάμπενμπεργκ ήταν κόρη του δούκα της Αυστρίας και με τον γάμο της έγινε δούκισσα του Μέντλινγκ. Ήταν ανιψιά του Φρειδερίκου Β΄ δούκα της Αυστρίας και τελευταίου των Μπάμπενμπεργκ· σύμφωνα με το Μικρό Προνόμιο ήταν πρώτη στη σειρά διαδοχής, αλλά μετά το τέλος του Φρειδερίκου Β΄ η διαδοχή στη Γερτρούδη αμφισβητήθηκε από την αδελφή του Μαργαρίτα. Έτσι η Γερτρούδη έγινε τιτουλάρια δούκισσα της Αυστρίας.
Βιογραφία
Ήταν το μόνο τέκνο τού Ερρίκου δούκα του Μέντλινγκ και της Αγνής των Λουδοβικιδών, κόρης του Χέρμαν Α΄ λαντγκράβου της Θουριγγίας.
Ο Ερρίκος ήταν ο δευτερότοκος γιος του Λεοπόλδου ΣΤ΄ δούκα της Αυστρίας. Το 1216 έπαθε μοιραίο ατύχημα ο πρωτότοκος αδελφός του Λεοπόλδος και απεβίωσε 9 ετών. Ο Ερρίκος έγινε διάδοχος, αλλά απεβίωσε και αυτός το 1228, 20 ετών, αφήνοντας μόνο τέκνο τη Γερτρούδη. Έτσι το 1230 τον Λεοπόλδο ΣΤ΄ τον διαδέχθηκε ο γιος του Φρειδερίκος Β΄. Σε αυτό αντιτέθηκε η Γερτρούδη, καθώς το Μικρό Προνόμιο (Privilegium Minus) επέτρεπε και σε θήλεα μέλη τη διαδοχή. Η Γερτρούδη κληρονόμησε μόνο το δουκάτο του Μέντλινγκ και τέθηκε υπό την επιτροπεία του θείου της Φρειδερίκου Β΄. Αυτός, αν και έκανε δύο γάμους, δεν απέκτησε τέκνα.
Οι γάμοι της
Ο Φρειδερίκος Β΄ διλύκας της Αυστρίας είχε μακροχρόνια διαμάχη με τον Φρειδερίκο Β΄ Χοενστάουφεν βασιλιά της Γερμανίας κατά τη διάρκεια της οποίας τέθηκε σε βασιλική απαγόρευση. Το 1245, έγινε μία θεαματική αλλαγή της βασιλικής πολιτικής και ο δούκας έγινε ένας από τους πιο σημαντικούς συμμάχους του βασιλιά. Ξεκίνησαν διαπραγματεύσεις για την αναβίβαση της Βιέννης σε επισκοπή και της Αυστρίας-Στυρίας σε βασίλειο. Η αιτία για τη θετική αυτή εξέλιξη ήταν ότι ο (51 ετών, τρεις φορές χήρος) βασιλιάς θα νυμφευόταν τη (19 ετών) Γερτρούδη. Όμως ο Βεγκέσλαος Α΄ της Βοημίας δυσαρεστήθηκε, καθώς προυπήρχε συμφωνία η Γερτρούδη να παντρευτεί τον γιο και διάδοχό του Βλαδίσλαο Γ΄ μάργραβο της Μοραβίας. Η Γερτρούδη δεν ήθελε τον ηλικιωμένο βασιλιά και επικαλέστηκε τον πρόσφατο αφορισμό του από τον πάπα. Άλλες πηγές λένε ότι ήταν ερωτευμένη με τον Βλαδίσλαο Γ΄. Ο Βεγκέσλαος Α΄ έστειλε στρατό στην Αυστρία, για να πιέσει τον Φρειδερίκο Β΄ και να συμφωνηθεί ο γάμος με τον Βλαδίσλαο Γ΄. Στις αρχές του Ιουνίου του 1245 οι δύο μεριές ήρθαν σε συμφωνία στη Βερόνα. Οι γρήγορη άνοδος των φιλοδοξιών του δούκα αποδείχθηκαν βραχύβιες.
Στις 15 Ιουνίου 1246 ο θείος της σκοτώθηκε σε μάχη. Τότε ο Βεγκέσλαος Α΄ κανόνισε γρήγορα την επίσημη τελετή του γάμου της Γερτρούδης με τον Βλαδίσλαο Γ΄. Η Βοημία ζητωκράυγασε: "per hoc Wladislaus habebat Austriae ducatum (με αυτόν ο Βλαδίσλαος απέκτησε το δουκάτο της Αυστρίας)". Ο Βλαδίσλαος Γ΄ υποστήριξε το δικαίωμα της συζύγου του και οι Αυστριακή αριστοκρατία τον αναγνώρισε γρήγορα ως δούκα. Ωστόσο, γρήγορα μετά τον γάμο ο Βλαδίσλαος Γ΄ απεβίωσε στις 3 Ιανουαρίου 1247, 25 ετών.
Το 1248, με σκοπό να στηρίξει τη δικεδίκησή της, η 22 ετών δούκισσα παντρεύτηκε τον Χέρμαν ΣΤ΄ μάργαρβο του Μπάντεν. Το επόμενο έτος γέννησε τον γιο τους Φρειδερίκο Α΄. Για τον εορτασμό του χαρούμενου γεγονότος, η Γερτρούδη έδωσε σε 30 άτομα από το Άλλαντ -το μέρος που γεννήθηκε ο γιος της- εκτεταμένες αγροτικές γαίες, που αποτέλεσαν την ίδρυση της αγροτικής κοινότητας του Allander Urhausbesitzer. Το 1250 η Γερτρούδη απέκτησε μία κόρη, που τη βάφτισε με το όνομα της μητέρας της, Αγνή.
Οικογένεια
Η Γερτρούδη έκανε το 1248 δεύτερο γάμο με τον Χέρμαν ΣΤ΄ μάργραβο του Μπάντεν και είχε τέκνα:
Πηγές
Κατηγορία:Οίκος των Μπάμπενμπεργκ
The Pleasures
Οι Pleasures είναι ένα Γερμανικό μουσικό συγκρότημα. Δημιουργήθηκαν το 2004 στο Αμβούργο από τον Dancette (φωνητικά), τον Lord (φωνητικά και κιθάρα), τον Sin D. (κιθάρα), τον Son Dumaine (ντραμς) και τον Valentine (μπάσο), ο οποίος αντικαταστάθηκε γρήγορα από τον Sensai. Ήθελαν να δημιουργήσουν ένα συγκρότημα που να ήταν ξεχωριστό, δίνοντας αρκετή έμφαση στην προκλητική εμφάνιση. Η μουσική τους έχει επιρροές από καλλιτέχνες και συγκροτήματα όπως ΚΙSS, Queen, Ντέιβιντ Μπόουι και πολλά άλλα γνωστά ονόματα της γκλαμ ροκ σκηνής.
Η πρώτη τους δισκογραφική δουλειά κυκλοφόρησε το 2005 με τίτλο "Cuming Out" και περιλάμβανε 5 τραγούδια, γραμμένα από τον Dancette και τον Lord. Από αυτά ξεχώρισε το "Yes it's us" και το αντίστοιχο βίντεο κλιπ, το οποίο σίγουρα προκάλεσε τις αντιδράσεις πολλών. Οι στίχοι των τραγουδιών είναι καυστικοί και ανατρεπτικοί, μιας και αναφέρονται ιδιαίτερα στη σεξουαλική απελευθέρωση.
Την επόμενη χρονιά, κυκλοφόρησε το 1ο ολοκληρωμένο άλμπουμ τους με τίτλο "Greatest Hits". Τη μουσική και τους στίχους των 16 τραγουδιών αυτού του άλμπουμ έγραψε και πάλι ο Lord με τη βοήθεια του Dancette αλλά και των άλλων μελών. Από αυτό ξεχώρισαν το "Gloryhole", το "Honeymoon in Venice" και το "Happy Εnd", του οποίου το video clip περιλάμβανε αποσπάσματα από τις συναυλίες τους. Την ίδια χρονιά, ο Sin D. αντικαταστάθηκε από τον Neo Patra, χωρίς αυτό να επηρεάσει αρνητικά το γκρουπ και επίσης, έκαναν την πρώτη τους περιοδεία στο Ηνωμένο Βασίλειο, όπου γνώρισαν μεγάλη επιτυχία.
Στις αρχές του 2007, ο Sοn Dumaine αντικαταστάθηκε από τον General Razz στα ντραμς. Αργότερα ξεκίνησαν την ηχογράφηση του 2ου άλμπουμ τους. Πριν όμως κυκλοφορήσει, αποφάσισαν να δημιουργήσουν ένα CD Single, το "Some Like It Rock", το οποίο περιείχε το ομώνυμο κομμάτι, ένα ακόμα τραγούδι από το επερχόμενο άλμπουμ τους που λέγεται "Skull Hammer" και ένα instrumental κομμάτι, το "Gender Bender".
Επίσης, κατά τη διάρκεια εκείνης της χρονιάς, έκαναν πολλές επιτυχημένες περιοδείες σε διάφορες χώρες της Ευρώπης, όπως στην Ιταλία και στη Νορβηγία. Τον Οκτώβριο της ίδιας χρονιάς, δημιούργησαν το 3ο κατά σειρά video clip τους για το τραγούδι "Freedom", το οποίο βγήκε αρκετά αργότερα.
Στις αρχές του 2008, έκαναν κι άλλες περιοδείες, κυρίως στο Ην. Βασίλειο, στις οποίες ερμήνευαν τραγούδια και από το καινούριο άλμπουμ τους, όπως την μπαλάντα "October 29", τα ήδη γνωστά "Skull Hammer" και "Freedom" και το "Children Of The Revolution" το οποίο ήταν διασκευή του ομώνυμου κομματιού του Τ-Rex.
Το νέο τους άλμπουμ κυκλοφόρησε στις 10 Απριλίου 2008, το οποίο λέγεται "Οh Yeah" και αποτελείται από 2 CD: το πρώτο είναι το "Οh" και περιλαμβάνει 12 τραγούδια, που είτε είναι μπαλάντες (October 29, Agape κ.ά.) είτε θυμίζουν δεκαετία '70. Η μουσική τους είναι εύθυμη και ανάλαφρη, ενώ οι στίχοι είναι αρκετά σαρκαστικοί (When You're Dead, Private Lessons κ.ά.).
Το δεύτερο CD είναι το "Yeah" και αποτελείται κι αυτό από 12 τραγούδια, τα οποία όμως διαφέρουν αρκετά στον ήχο σε σχέση με το "Οh"! Είναι περισσότερο ροκ/μέταλ και θυμίζουν δεκαετία του '80. Τα πιο χαρακτηριστικά είναι τα: "Juicy Jacuzzi", "Skull Hammer", "Voyeur" κ.ά. To άλμπουμ έχει πουλήσει και εξακολουθεί να πουλάει εκατοντάδες αντίτυπα μέσω Ίντερνετ σ’ όλη την Ευρώπη.
Τον Ιούλιο του 2008, ο General Razz άφησε το συγκρότημα, ένα μήνα πριν την 4η περιοδεία τους στο Ην. Βασίλειο, όπου θα έπαιζαν μαζί με το καναδέζικο συγκρότημα Robin Black. Οι Pleasures βρήκαν γρήγορα αντικαταστάτη, τον Disco, ο οποίος ήταν συμπαθής στο κοινό. Η περιοδεία τους με τους Robin Black κράτησε 10 μέρες. Ο Lord ανέβασε 10 video στο YouTube με διάφορα στιγμιότυπα από τις συναυλίες αυτής της περιοδείας τους.
Την άνοιξη του 2009, ξεκίνησαν την ηχογράφηση για το επερχόμενο άλμπουμ τους. Επίσης, στις 23 Μαΐου 2009 έκαναν μία σπέσιαλ συναυλία για τα 5 χρόνια ύπαρξης τους και για τις 100 συναυλίες που έχουν κάνει από το 2004 έως το 2009.
Εξωτερικοί σύνδεσμοι
Κατηγορία:Γερμανικά μουσικά συγκροτήματα
Προοδευτικό Δημοκρατικό Κόμμα του Αφγανιστάν
μικρογραφία| Ο [[Μοχαμάντ Χασίμ Μαϊβαντβάλ, ιδρυτής του κόμματος ]] Το Προοδευτικό Δημοκρατικό Κόμμα του Αφγανιστάν είναι πολιτικό κόμμα στο Αφγανιστάν, το οποίο ιδρύθηκε το 1966. Βρισκόταν υπό την ηγεσία του Μοχαμάντ Χασίμ Μαϊβαντβάλ, ο οποίος ήταν πρωθυπουργός από το 1965 έως το 1967.
Το κόμμα και οι οπαδοί του ήταν γνωστοί με το όνομα της εφημερίδας του κόμματος, Μουσαβάτ.